ବରଗଡ଼ରେ ଫସିଛନ୍ତି ଛତିଶଗଡର ୩୦ ଶ୍ରମିକ
ବରଗଡ଼ ଅଫିସ୍,୪।୪- ଘାତକ କରୋନା(କୋଭିଡ୍-୧୯) ସଂକ୍ରମଣକୁ ପ୍ରତିହତ କରିବା ପାଇଁ ଦେଶବ୍ୟାପୀ ଲକ୍ ଡାଉନ କଟକଣା ଲାଗୁ ହୋଇଛି। ଏଭଳି ପରିସ୍ଥିତିରେ ବରଗଡ଼କୁ କର୍ମ ଅନ୍ବେଷଣରେ ଆସିଥିବା ଛତିଶଗଡ଼ର ୩୦ ଶ୍ରମିକ ଫସି ରହିଛନ୍ତି । ସେମାନଙ୍କ ମଧ୍ୟରେ ୫ଶିଶୁ ଏବଂ ୧୨ ମହିଳା ଅଛନ୍ତି। ବରଗଡ଼ ଲ କଲେଜ ପାଖ ଝୁମ୍ପୁଡିପଡାରେ ସେମାନେ ଆଶ୍ରୟ ନେଇଛନ୍ତି । କେହି ସହୃଦୟ ଖାଇବାକୁ ଦେଲେ ଖାଉଛନ୍ତି, ନଚେତ୍ ଭୋକ ଉପାସରେ ରହିବାକୁ ପଡୁଛି ବୋଲି ସେମାନଙ୍କ ମଧ୍ୟରେ ରହିଥିବା ଜଣେ ଶ୍ରମିକ ମେହେତର୍ ନିଶାଦ୍ କହିଛନ୍ତି। ଜିଲା ପ୍ରଶାସନ ଏଥିପ୍ରତି ଦୃଷ୍ଟି ଦେଇ ସେମାନଙ୍କୁ ସହଯୋଗ କରିବାକୁ ସେ ନିବେଦନ କରିଛନ୍ତି।